
Par zemes ierīcības projekta izstrādes uzsākšanu zemes vienībā “Sabīņi”, Baltezerā

Ādažu novada pašvaldības dome izskatīja Vārds Uzvārds (adrese:, e-pasts, turpmāk - Iesniedzējs) pilnvarotās personas Vārds Uzvārds, kas darbojas uz 16.03.2021. izdotas universālpilnvaras pamata, 05.07.2026. iesniegumu (06.07.2026. reģistrēts ar ĀNP/1-11-1/26/4020, turpmāk- Iesniegums) par zemes ierīcības projekta izstrādi nekustamā īpašuma “Sabīņi”, Baltezerā, Ādažu pag., Ādažu nov. ar kadastra Nr. 80440130007 (turpmāk- Īpašums) sastāvā esošās zemes vienības “Sabīņi”, Ādažu pag., Ādažu nov. ar kadastra apzīmējumu 80440130007 sadalīšanai.

Izvērtējot ar iesniegumu saistītos apstākļus tika konstatēts: 
Īpašums ir ierakstīts Ādažu pagasta zemesgrāmatas nodalījumā Nr. 9, pieder Iesniedzējam un tā sastāvā ietilpst zemes vienība ar kadastra apzīmējumu 80440130007, “Sabīņi”, Ādažu pag., Ādažu nov. (turpmāk - Zemes vienība) un kopējo platību 18,9 ha. 

Saskaņā ar Ādažu novada teritorijas plānojumu Zemes vienības funkcionālais zonējums ir  Meža teritorija (M), kurā minimālā jaunveidojamā zemes gabala platība atbilstoši Teritorijas izmantošanas un apbūves noteikumu 846. punktam ir 20000 m2.

Iesniegumam pievienotā sadalījuma skice paredz Zemes vienības sadali divās zemes vienībās, no kurām viena ir 2 ha platībā. Pašlaik  piekļuve Zemes vienībai tiek nodrošināta pa juridiskai personai piederoša nekustamā īpašuma “Rīgas pilsētas meži”, Ādažu pag., Ādažu nov., zemes vienības ar kadastra apzīmējumu 80440130267, teritorijā esošu meža ceļu no Mežvairogu ceļa, kas atrodas pašvaldības īpašumā.

[bookmark: _Hlk217914576]Pašvaldību likuma 4.panta pirmās daļas 15.punkts un 10.panta pirmās daļas 21.punkts noteic, ka pašvaldībai ir autonomā funkcija saskaņā ar pašvaldības teritorijas plānojumu noteikt zemes izmantošanu un apbūvi un tikai domes kompetencē ir pieņemt lēmumus citos ārējos normatīvajos aktos paredzētajos gadījumos.

Zemes ierīcības likuma 8.panta pirmā daļa noteic, ka zemes ierīcības projektu izstrādā šādiem zemes ierīcības darbiem: 1) starpgabalu likvidēšanai vai daļu no zemes vienību apmaiņai, pārkārtojot zemes vienību robežas; 3) zemesgabalu (arī kopīpašumā esošo) sadalīšanai.

Teritorijas attīstības plānošanas likuma 12.panta trešā daļa noteic, ka vietējā pašvaldība koordinē un uzrauga vietējās pašvaldības attīstības stratēģijas, attīstības programmas, teritorijas plānojuma, lokālplānojumu, detālplānojumu un tematisko plānojumu īstenošanu.

Pamatojoties uz iepriekš minēto un Pašvaldību likuma 4.panta pirmās daļas 15.punktu un 10.panta pirmās daļas 21.punktu, Zemes ierīcības likuma 8.panta pirmo daļu, Teritorijas attīstības plānošanas likuma 12.panta trešo daļu, kā arī ņemot vērā domes Attīstības komitejas 12.08.2026. atzinumu, Ādažu novada pašvaldības dome

NOLEMJ:

1. Atļaut izstrādāt zemes ierīcības projektu nekustamā īpašuma “Sabīņi”, Baltezers, Ādažu pag., Ādažu nov., ar kadastra Nr. 8044 013 0007 zemes vienībai ar kadastra apzīmējumu 8044 013 0007, un adresi “Sabīņi”, Ādažu pag., Ādažu nov., ar mērķi pamatot zemes vienības sadalīšanu. 

2. Apstiprināt nosacījumus zemes ierīcības projekta izstrādei (1.pielikums). 

3. Centrālās pārvaldes Teritorijas plānošanas nodaļa atbild par lēmuma izpildi.

4. Pašvaldības izpilddirektora vietniecei veikt šī lēmuma izpildes kontroli.

5. Lēmumu var pārsūdzēt Administratīvajā rajona tiesā, Baldones ielā 1A, Rīgā, viena mēneša laikā no tā spēkā stāšanās dienas.

Pielikumā:
1. Nosacījumi zemes ierīcības projekta izstrādei uz 2 lp.
2. Zemes vienību robežu sadalīšanas informatīva skice uz 2 lp.



Pašvaldības domes priekšsēdētājs							G. Miglāns

